b'\n_START_ARTICLE_\nNepravi obok\n_START_PARAGRAPH_\nNepravi obok/lok, tudi konzolni obok/lok  je na\xc4\x8din gradnje loka/oboka, ki uporablja arhitekturno tehniko izgradnje konzole za premostitev prostora ali odprtine v konstrukciji, kot je vhod v steni, hodnik ali most. Konzolni obok se je uporabljal tudi za podporo nadgradnje strehe stavbe._NEWLINE_Nepravi lok je izdelan z zaporednim pomikanjem kamna (ali opeke) od stene proti notranjosti tako, da postopoma gradimo konzole proti sredini oboka z vsake strani podpornika, dokler se kamna na temenu oboka ne zdru\xc5\xbeita (pogosto je zadnja re\xc5\xbea zaprta z ravnim kamnom). Za nepravi obok se tehnika zlaganja podalj\xc5\xa1a v trejo dimenzijo vzdol\xc5\xbe dol\xc5\xbeine dveh nasprotnih sten._NEWLINE_\xc4\x8ceprav k izbolj\xc5\xa1anju u\xc4\x8dinkovitosti nosilnosti pripomore preklada (pre\xc4\x8dni nosilec), konzolni loki niso povsem samonosna struktura in ga zato imenujemo "nepravi lok". Za razliko od "pravih", obokov/lokov, se vse natezne napetosti konstrukcije s te\xc5\xbeo nadgradnje pretvorijo v tla\xc4\x8dne napetosti. Konzolni loki in oboki zahtevajo precej odebeljene stene in opornike iz drugega kamna, ki onemogo\xc4\x8dajo posledice gravitacije, ki bi sicer povzro\xc4\x8dila propad kontrukcije.\n_START_SECTION_\nIrska\n_START_PARAGRAPH_\nNewgrange hodni\xc5\xa1ki grob ima nepo\xc5\xa1kodovan nepravi obok, ki podpira streho glavne komore, iz leta okoli 3000 pr. n. \xc5\xa1t.\n_START_SECTION_\nStari Egipt\n_START_PARAGRAPH_\nEgiptovske piramide iz \xc4\x8dasa Sneferuja uporabljajo neprave oboke v nekaterih svojih komorah. Taki sta Nagnjena piramida in Rde\xc4\x8da piramida.\n_START_SECTION_\nAnti\xc4\x8dni Mediteran\n_START_PARAGRAPH_\nNepravi loki in oboki so najdeni tudi v razli\xc4\x8dnih krajih po starodavnem Sredozemlju. Zlasti so z nepravimi loki ali oboki zgrajene grobnice pod tlemi v Ebli v Siriji in Tel Hasor in Tel Megidu v Palestini. _NEWLINE_Ugarit ima tudi konzolno konstrukcijo._NEWLINE_Nuragi konstrukcije iz anti\xc4\x8dne Sardinije, ki segajo v leto 1900 pred na\xc5\xa1im \xc5\xa1tetjem, uporabljajo podobne tehnike izdelave stropov. Uporaba v grobnicah v obliki gomile na Iberskem polotoku in drugod po Sredozemlju sega do 3000 pred na\xc5\xa1im \xc5\xa1tetjem, je podobna.\n_START_SECTION_\nAnatolija\n_START_PARAGRAPH_\nHetiti iz anti\xc4\x8dne Anatolije so tudi gradili neprave oboke. Najzgodnej\xc5\xa1i so iz 16. stoletja pr. n. \xc5\xa1t.._NEWLINE_Nekaj podobnosti najdemo med hetitskimi in mikenskimi gradbenimi tehnikami. Toda hetitski nepravi oboki so starej\xc5\xa1i okoli 300 let.\n_START_SECTION_\nGr\xc4\x8dija\n_START_PARAGRAPH_\nRu\xc5\xa1evine starodavnih Miken imajo veliko nepravih lokov in obokov, med njimi je Atrejeva zakladnica med najvidnej\xc5\xa1imi, primer mostu Arkadiko pa eden od \xc5\xa1tirih Mikenskih lo\xc4\x8dnih mostov, ki so del nekdanje mre\xc5\xbee cest, namenjene vozovom med Tirintom in Epidavrosom na Peloponezu v Gr\xc4\x8diji. Datiran v gr\xc5\xa1ko bronasto dobo (13. stoletje pred na\xc5\xa1im \xc5\xa1tetjem), je eden najstarej\xc5\xa1ih lo\xc4\x8dnih mostov, ki \xc5\xa1e vedno obstoja in je v uporabi. Dobro ohranjen helenisti\xc4\x8dni most Eleutherna na Kreti ima nenavadno velik razpon skoraj 4 m.\n_START_SECTION_\nCivilizacija Majev\n_START_PARAGRAPH_\nNepravi loki so posebnost nekaterih predkolumbovskih mezoameri\xc5\xa1kih konstrukcij in zgodovinskih / regionalnih arhitekturnih slogov, zlasti majevske civilizacije. Prisotnost te tehnike sega od vhodov in obokov v majevski arhitekturi in je potrjena na mnogih majevskih arheolo\xc5\xa1kih najdi\xc5\xa1\xc4\x8dih, ki so znana po strukturah, ki segajo v predklasi\xc4\x8dno dobo. Do za\xc4\x8detka klasi\xc4\x8dnega obdobja (ca. 250 n. \xc5\xa1t.) so nepravi oboki skoraj univerzalna zna\xc4\x8dilnost gradbeni\xc5\xa1tva v osrednjem obmo\xc4\x8dju kotline Peten, osrednjega obmo\xc4\x8dja Majev.\n_START_SECTION_\nIndija\n_START_PARAGRAPH_\nPreden so Moguli uvedli pravi lok, so bili loki v indijskih stavbah kanzolni ali preklade. V severni Indiji v zvezni dr\xc5\xbeavi Orissa, \xc2\xbbso poznej\xc5\xa1i templji pri Bubanesvarju zgrajeni na na\xc4\x8delu nepravega oboka, ki je bil prvi\xc4\x8d uporabljen na verandi Mukteswar [tempelj, ki utele\xc5\xa1a severno-indijsko arhitekturo pribli\xc5\xbeno leta 950] in, tehni\xc4\x8dno gledano, ni pri\xc5\xa1lo do bistvenih sprememb od tega trenutka naprej.\xc2\xab[5] Grobnica sultana Gharija,, ki se nahaja v New Delhiju, v Indiji, je primer nepravega loka iz leta 1231.\n_START_SECTION_\nIndonezija\n_START_PARAGRAPH_\nCandi ali indonezijski templji, ki so bili zgrajeni med 8. do 15. stoletjem, so uporabljali tehniko nepravega loka, da so ustvarili odprtino za vrata ali notranjo komoro templja. Opazni primeri nepravih lokov v indonezijskem klasi\xc4\x8dnem templju, so loki v Borobudurju. Prepletanje andezitnih kamnitih blokov, ki ustvarja nepravi lok, je znano po svoji "T" oblikovanem zaklju\xc4\x8dku na sredini vrha nepravega loka.\n_START_SECTION_\nKambod\xc5\xbea\n_START_PARAGRAPH_\nVsi templji v Angkorju, zgrajeni med 9. in 12. stoletjem, uporabljajo nepravi lok.'